חסידי אומות העולם מרומניה וממולדובה

ברומניה ובמולדובה היו חסידי אומות העולם רבים שפעלו למען הצלת יהודים בשואה.

עד קיץ שנת 2004 נרשמו ביד ושם 20,205 חסידי אומות העולם ורק 60 מתוכם מרומניה. אף על פי כן, היו עוד רבים שפעלו למען הצלת יהודים, אך אין תיעוד על פעולותיהם ולעיתים אפילו שמם אינו ידוע. כך, למשל, ביום 14 במרץ 1944 עבדו 370 יהודים ממחנה "טריכטי" (Trichati) בהכפלת מסילת הברזל אל אודסה. מפקד המחנה, איש אס. אס., החליט שלפני נסיגת הצבא הגרמני יש לירות ביהודים, אך ברגע האחרון הגיע סיור רומני בפיקודו של סמל אשר מנע את ביצוע הרצח. גם העברת סיוע ליהודים שהוגלו לטרנסניסטריה, סיוע שהיה עשוי להצילם ממוות מרעב, הייתה אסורה ומי שעסק בזה שם נפשו בכפו, כמו בפרשת יון בוגזה.

כמחצית מחסידי אומות העולם הרומנים היו נשים ושתיים מהן התחתנו עם יהודים שהצילו, והתיישבו בישראל.

28 מבין השישים היו מצפון טרנסילבניה, מקום שהיה בריבונות הונגריה בתקופת השואה. 12 מהם היו הונגרים אתניים. 

חסידי אומות העולם באו מרקע מגוון מאוד והיו ביניהם איכרים פשוטים, אקדמאים ואפילו המלכה האם, אלנה.

חסידי אומות עולם בתחומי מדינת רומניה
 ויוריקה אגריצ'י Agarici, Viorica, נשיאת הצלב האדום הרומני בעיר רומאן. הושיטה סיוע לנוסעי רכבת מוות שיצאה מיאשי לאחר פרעות יאשי (תיק 2062).
 רוזאליה אנטאל Antal, Rozalia, מסאטו מארה, החביאה בביתה את שכניה, משפחת הנדלר (תיק 593).
 אנוצויו אנגל הזהיר את קהילות היהודים בבקאו, ברשוב, אודובשט, פיאטרה ניאמץ ובוזאו מפני המעצר הממשמש ובא (תיק 1395).
 ואסיל ביאש Băiaş, Vasil ומאריה ביאש Băiaş, Maria, איכרים רומנים שהתגוררו בכפר בקרבת הגטו של דז'. הם סיפקו מזונות למשפחת שטינפלד והתנדבו להחביא את ילדיהם בחווה שלהם (תיק 615).
 דומיטרו בצ'אנו Beceanu, Dumitru, דוקטור בפרמקולוגיה וקצין רומני במילואים, החזיק בית מרקחת ביאשי. כשהתחילו הפרעות ביאשי הציע לשני שכיריו היהודים להתחבא בדירה שהחזיק מעל לבית המרקחת. כ-20 יהודים הסתתרו שם (תיק 3515)
 גאורגה קוז'וק Cojoc, Gheorghe, מהנדס יערות מאזור טרגו ניאמץ. ביולי 1942 שכנע את השלטונות לאפשר לו להעסיק 50 יהודים ביערות וכך הציל אותם מהגליה לטרנסניסטריה (תיק 2731).
 טראיאן קוצ'יובה (האב) Cuciubă, Traian tatăl, טראיאן קוצ'יובה (הבן) Cuciubă, Traian fiul ואדריאן דומיטרו Dumitru, Adrian, האב והבן עזרו לידידם, רוזנטל, להינצל מההגליה והבריחו אותו את הגבול מהצד ההונגרי לצד הרומני של טרנסילבניה (תיק 8923).
 מאריה קאטאנה Catană, Maria וגבריאלה שטראוס-טירון Strauss-Tiron, Gabriela, הצילו משפחה מטרנסילבניה (תיק 6843).
 אלנה, נסיכת יוון ומלכת רומניה Elena
 שטפאן פרקש Farkas, Ştefan ורוזאליה פרקש  Farkas, Rozalia הסתירו במרתף ביתם, בספטמבר 1944, באזור אורדאה, את אאוג'ן סאבו (לשעבר זלצברגר), צעיר יהודי מקבוצת עובדי כפייה של הצבא ההונגרי ועוד 8 מחבריו לקבוצה (תיק 5103).
 קונסטנצה פלורסקו Florescu, Constanţa הסתירה בביתה וטיפלה במסירות ברוזה הנדלר בין השנים 1941-1944 (תיק 4398).
 פטרה גאורגה Gheorghe, Petre I - כומר אורתודוקסי שהושיט סיוע והציל יהודים רבים בגטו קריבה אוזרו שבטרנסניסטריה (תיק 10060).
 אלכסנדרו גיטסקו Ghitescu, Alexandru - ביום 21 בינואר 1941 בעת מרד הלגיונרים ופרעות בוקרשט, נתן מחסה בביתו לשכנו, עורך הדין יוסף מורגנשטרן והסתיר אותו עד שהסתלקו הפורעים שחיפשו אחרי יהודים (תיק 5014).
 רוזאליה גרוס Grosz, Rozalia ובאנדי גרוס Grosz, Bandi, שניהם מדז', הסתירו במאי 1944 את שנבלה מתחת לגלג הרזרבי של כלי רכבם והבריחו אותו מתוך הגטו (תיק 1549).
 ד"ר (למשפטים) סימיון חז' ומציה חז' Hîj, Metzia, Simion שניהם פעלו בקישינב להוצאת יהודים מתוך משלוחי המגורשים בשעה שהתחיל פינוי הגטו (תיק 725).
 פטר לאיוש Lajos, Peter מקלוז' הציל את חייו של נוימן כשהציג אותו בזהות מזויפת כ"יאנוש קובץ'" (תיק 3941).
 פלוריאן מנוליו Manoliu, Florian, דיפלומט רומני בשווייץ, היה מעורב בהצלת כמה יהודים הונגרים בשנת 1944 (תיק 9160).
 אמיליאן מרקולסקו Mărculescu, Emilian, הצליח לשחד קצין משטרה ולהוציא באמצע לילה חמישה יהודים מבית הסוהר של צ'רנאוצי באמתלה שהוא עומד למסור אותם לגרמנים לשם הוצאתם להורג (תיק 4779).
 ולריו מולדובן Moldovan, Valeriu, בעל נגריה אשר ב"ביסטריצה" שבצפון טרנסילבניה, הציל את משפחת פליישמן (תיק 5999).
 סאבין מוטורה Motora, Sabin היה קצין בז'נדרמריה הרומנית ומפקד המחנות גרוסולובו Grosulovo וואפניארקה Vapniarka. למרות שקיבל הוראות להעביר את היהודים מהמחנות מזרחה כדי למסור אותם לידי הגרמנים מוטורה העביר את הכלואים מואפניארקה לגורוסולובו, קרוב יותר לגבול הרומני, ועשה ככל יכולתו להצלת חיי היהודים בסכנו בכך את הקריירה שלו ואת חייו (תיק 2394).
 רוז'י מוראני Muranyi, Rozsi, תושבת אורדאה מארה שבטרנסילבניה, החביאה 8 יהודים מ-23 באפריל 1944 ועד שחרור העיר ב-12 באוקטובר 1944 (תיק 534).
 אליסבטה ניקופוי-סטרול Nicopoi-Strul, Elisabetha הצילה את משפחתו של שטרול, 7 נפשות כולל אחיו והוריו, בעת פרעות יאשי (תיק 3416).
 יאנוש ניץ' Nits Janos, גיולה ניץ' Nits Gyula ואליז ניץ Nits Aliz היו מעורבים בהצלת יהודים בצפון טרנסילבניה בשנת 1944.
 האלמנה יואנה אונישור Onişor, Ioana וילדיה ויקטור אונישור Victor בן 21, לזר אונישור Lazar בן 18, לטיציה דמושקה Demusca, Letitia, אנה קרצ'יון Crăciun, Ana הנשואה לפאוול קרצ'יון Crăciun, Pavel היו איכרים שחיו בחוותם, ביער, במרחק של כ-4 קילומטרים מהעיר ביסטריצה. באחד במאי, יומיים לפני כליאת היהודים בגטו שממנו נשלחו לאחר מכן להשמדה, 4 יהודים, בני משפחת קנדל, נמלטו לחוות אונישור, שם הוכן להם מראש מחבוא מתאים (תיק 1406).
 שטפן פאלונג'י Paelungi, Ştefan החביא במהלך המלחמה את משפחת ליטמן Leitman בבקתה מרוחקת שהייתה שייכת לאביו (תיק 6999).
 באפריל 1944, כשריכזו את יהודי טרנסילבניה (שבשליטה הונגרית) בגטאות, ניסל החליטה לברוח לרומניה, לכן פנתה אל ינו פאל Pal, Jeno, אותו הכירה מאז שעבד בבית הוריה וביקשה ממנו להחביא את בנה. ינו פאל יחד עם אנה (קודור) פאל Pal (Kudor), Anna, אשתו לעתיד, החביאו את הילד, למרות שידעו מה הגורל הצפוי למחביא יהודים (תיק 6540).
 בשנת 1941 בזמן פרעות יאשי, נונה פנטאה Pântea, Nona, מיאשי הסתירה בחדרה 6 יהודים מבין שכניה (תיק 3455).
 אגון פוקורני Pocorni, Egon מונה בשנת 1942 למנהל בית חרושת לסוכר בכפר דרבצצ'ין שבמחוז מוגילב, בטרנסניסטריה. אחרי שראה את סבל היהודי החליטו הוא ואשתו ניקולינה פוקורני Pocorni, Nicolina לעשות ככל יכולתם לסייע להם וכך פעלו (תיק 2855).
 ניקולאיה פופ Pop, Nicolaie ומאריה פופ Pop, Maria היו בעלי משק בכפר "הלאפוס הרומני" Lapusul românesc ויחד עם בתם אריסטינה (סאילאנו) פופ Pop (Saileanu), Aristina נתנו מחסה ומסתור לחנה מרמור Hanna Marmor ולילדיה ודאגו לכל מחסורם (תיק 7123).
 ואלר פופ Pop, Vale, בעל מעמד במנהל הרומני וההונגרי בטרנסילבניה, נישא בשנת 1933 ליהודיה ואימץ את בתה היהודיה מנישואיה הקודמים. במרץ 1944 שכנע את בתו המאומצת לא לשאת את התלאי הצהוב ואת חמותו היהודיה אשפז בבית חולים שהיה שייך לידיד שלו וכך הצילה מהמשלוח (תיק 2580).
 טראיאן פופוביץ' Popovici, Traian
 גריגורה פרופיר Profir, Grigore, המהנדס גריגורה פרופיר היה מנהל טחנת הקמח "דאצ'יה" ביאשי בעת פרעות יאשי. כשנודע לו שמובילים יהודים שורות, שורות, אל תחנת המשטרה, גייס מביניהם עובדים חדשים ולקח אותם לטחנה, כדי לפרוק שקי קמח וכך הציל את חייהם (תיק 3514).
 אלכסה פוטי Puti, Alexa, חוואי רומני שחי ליד העיירה סומקוטה מארה, בטרנסילבניה, החביא יהודי בשם סולומון במערה, בשולי היער הקרוב לביתו. מאריה פוטי Puti, Maria וטודור פוטי Puti, Todor, ילדיו של אלכסה, עזרו לאביהם להעמיק את המערה ושלוש פעמים בשבוע היו מביאים אוכל לסולומון (תיק 3739).
 קונסטנטין סימיונסקו Simionescu, Constantin, עורך דין רומני, דקאן לשכת עורכי הדין של יאשי הגיש סיוע ל-10 יהודים, מרביתם ממשפחות שפיגל, שפירא וציגלר. הוא לקח תחת חסותו את פרד שפיגל (בן 16) ויתר אחיו לאחר שאביהם מת באחת מ"רכבות המוות" והאם נעצרה משום שנתפסה בהחזקת קמח (תיק 4892). 
 מירצ'אה פטרו סיון Sion, Mircea Petru 
 ראול שורבאן Şorban, Raoul - מזכיר הפרפקטורה המלכותית בקלוז', בזכותו ניצלו כ-4,000 יהודים מטרנסילבניה
 יואנה סטואנסקו Stoenescu, Ioana
 פסקו סטואנסקו Stoenescu, Pascu
 מגדלנה סטרויה Stroe, Magdalena
 יואן שוטה Şuta, Ioan
 יאנוש סאקאדאטי Szakadati, Janos
 יולאנה סאקאדאטי Szakadati, Juliana
 יוז'ף טוט Toth, Jozsef
 מאריה טובאק Tubak, Maria
 יוסיף זאכאריה Zaharia, Josif
 קונסטאנטין קאראג'ה Constantin Jean Lars Anthony Démétrius Karadja, דיפלומט רומני ,עורך דין, ביבליוגרף, ביבליופיל וחבר כבוד של האקדמיה הרומנית, שהציל כ- 52,000 יהודים.

חסידי אומות עולם בתחומי מדינת מולדובה
 פאראמון לוזאן Lozan, Paramon
 טאמארה לוזאן Lozan, Paramon
 איוון מרצ'נקו Marchenko, Ivan
 פאוקלה מרצ'נקו Marchenko, Feokla
 לאונטי מרצ'נקו Marchenko, Leontiy
 נינה מרצ'נקו Marchenko, Nina
 ניקיטה מרצ'נקו Marchenko, Nikita
 טטיאנה מרצ'נקו Marchenko, Tatyana
 ויטאלי מורוזובסקי Morozovskiy, Vitaliy
 אלכסנדרה מורוזובסקי Morozovskiy, Aleksandra
 איוון נדליאק Nedelyak, Ivan
 אנה נדליאק Nedelyak, Anna
 ג'אורג'ה פלין Pelin, George
 וארווארה פלין Pelin, Varvara
 ולדימיר פרפלצ'ינסקי Pereplechinskiy, Vladimir
 מאריה פרפלצ'ינסקי Pereplechinskiy, Mariya
 יפרוסיניה פוזדניאקובה Pozdnyakova, Yefrosiniya
 זינאידה סטארוסטינה Starostina (Pozdnyakova), Zinaida
 איסאק סרבריאנסקי Serebryanskiy, Isaak
 ספרינופטה סאמואיל Sparinopta, Samuil
 איקים מאזור Mazur, Ikim
 יבגניה סטרוסטינה Starostina, Yevgeniya
 אנה סטרוסטינה Starostina, Anna
 פאוול סטרוסטין Starostin, Pavel
 מאריה סטרשנאיה Strashnaya, Mariya
 איוון סטרשני Strashniy, Ivan
 כסניה סטרשנאיה Strashnaya, Kseniya
 פיוטר צורקאן Tsurkan, Peotr
 יבגניה צורקאן Tsurkan, Yevgeniya
 מאקאר סאווצ'וק Savchuk, Makar
 אקסניה סאווצ'וק Savchuk, Akseniya

 קישורים חיצוניים 
 רשימת האזרחים הרומנים שהוכרו כחסידי אומות העולם ופועלם ברומנית
 סיפוריהם של  חסידי אומות עולם מרומניה באתר יד ושם
 רשימת חסידי אומות העולם מרומניה באתר יד ושם

הערות שוליים

*
*
קטגוריה:מולדובה: היסטוריה
קטגוריה:הונגריה: היסטוריה